उदयपुर। चीरवा घाटे में जुड़वां सुरंगों के निर्माण से उदयपुर से गोमती और नाथद्वारा के बीच दूरी चार किमी घट जाएगी। इन सुरंगों के निर्माण के बाद राज्य का यह पहला शहर होगा जो सुरंगों के शहर के नाम से जाना जाएगा। यहां प्रमुख सड़कें व रेल लाइनें सुरंगों से गुजरने के साथ पेयजल भी सुरंगों के जरिये लाया जा रहा है।
उदयपुर से नाथद्वारा, राजसमंद होकर गोमती तक निर्माणाधीन फोरलेन मार्ग भी सुरंग से होकर गुजरेगा। चीरवा के घाटे में प्रस्तावित सुरंग का काम जल्दी ही शुरू होने वाला है। इस मार्ग पर जुड़वां सुरंगें बनाई जाएंगी। सुरंगें खोदने से पहले पहाड़ में चट्टानों तथा मिट्टी की स्थिति जानने के लिए सात स्थानों पर बोर करके परीक्षण किए गए थे।
भूमिगत चट्टानें सुरंग खोदने के अनुकूल पाई गई हैं। राष्ट्रीय राजमार्ग प्राधिकरण की देखरेख में गोमती फोरलेन का निर्माण सद्भाव कंस्ट्रक्शन कंपनी ने शुरू कर दिया है। कंपनी जून-जुलाई में जुड़वां सुरंग (ट्विंस टनल) की खुदाई शुरू करेगी।
सिक्सलेन होगी
चीरवा घाटे में बनने वाली सुरंग इसी तरह दिखाई देगी जो पिंडवाड़ा मार्ग पर भी है। चीरवा सुरंग में सिक्स लेन होगी।
(नेशनल हाइवे ऑथोरिटी के अधिकारी एच.के. भट्ट के मुताबिक तैयार चीरवा टनल का प्रारूप)
उदयपुर से गोमती फोरलेन
लागत : 900 करोड़
लंबाई : 79.31 किलोमीटर
चौड़ाई : 45 से 100 मीटर
450 मीटर लंबी होगी सुरंग
लंबाई : 450 मीटर
भूतल से ऊंचाई : 5. 5 मीटर
जुड़वां सुरंग की हर शाखा की चौड़ाई : 11. 5 मीटर
पेट्रोल/डीजल बचेगा
चार किमी लंबा चीरवा घाटा पार करने में भारी वाहनों में 1 किमी चढ़ने में 1 लीटर डीजल खर्च होता है। सुरंग से यह दूरी आधा लीटर डीजल में ही पार की जा सकेगी। प्रतिदिन नाथद्वारा आने-जाने वालों को इसका फायदा मिलेगा।
समय बचेगा
वर्तमान में नाथद्वारा पहुंचने में एक घंटे का समय लगता है जो सुरंग बनने के बाद आधा घंटे में ही पहुंचा जा सकेगा। इस मार्ग का निर्माण पूरा होने के बाद राजसमंद, गोमती, अजमेर सहित जयपुर जाने के लिए भी कम दूरी तय करनी पड़ेगी।
दुर्घटना से राहत
चीरवा घाटे में वाहन पहाड़ से टकराने, अनियंत्रित होकर गहरी खाई में उतरने, पलटी खाने की आशंका खत्म हो जाएगी। ऐसी स्थिति में ट्रैफिक जाम से भी निजात मिलेगी। वर्तमान में कई जगह खतरनाक मोड़ है।
रेल मार्ग
उदयपुर से चित्तौड़ मार्ग पर देबारी में 500 मीटर लंबी सुरंग। अहमदाबाद रेल मार्ग पर जावरमाइंस में भी सुरंग है।
सड़क मार्ग
उदयपुर से पिंडवाड़ा मार्ग पर जसवंतगढ़ के पास दो जुड़वां सुरंग। चीरवा घाटे में चार सौ मीटर जुड़वां सुरंग का निर्माण किया जाना है।
पानी का मार्ग
देवास द्वितीय परियोजना में सबसे लंबी 11.05 किमी की सुरंग है। इसमें एक लिंक टनल भी है। मानसी वाकल योजना में सुरंग से पानी आ रहा है।
hin_Deva hin_Deva hin_Deva hin_Deva hin_Deva bho_Deva bho_Deva hin_Deva bho_Deva awa_Deva hin_Deva bho_Deva awa_Deva hne_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva bho_Deva mag_Deva hin_Deva hin_Deva